GiliGold/VAD_KnessetCorpus huggingface dataset:
<משה ברזל: אני מפרנס באופן אישי, דרכי מגיעים ליקבים באזור השפלה, יקבים פרטיים, מבשלות בירה, מסעדות, סדנאות, כל המקומות האלה שמגיעים אלי ואני בונה להם את היום הזה, לא יהיה להם את זה יותר.
<קריאה: תיירות חקלאית, אל תתבייש להגיד.
<משה ברזל: לא רק תיירות חקלאית, זה תיירות לכל דבר.
<משה ברזל: כל אזור השפלה, אנחנו מקימים את זה.
<משה ברזל: איך אתה נותן לי פתרון, כאחד שמחזיק עשרות כלים, וזה לא פנאי, זה עסק לכל דבר, אני לא יכול להרשות לעצמי היום לרכוש את הכלים במחיר שהם עולים, קל וחומר אחרי שתהיה על זה תוספת מס.
ניסן סלומינסקי: שוב, על הטרקטורונים כבר שמענו.
<רם עוזיאל: שמי רם עוזיאל, אני סמנכ"ל באבניר חברה לרכב.
<רם עוזיאל: רציתי לומר שהטרקטורונים ורכבי השטח, ניכר כאילו הם מייצגים את העשירים.
<רם עוזיאל: מרבית הלקוחות שלנו כמו שנאמר פה הם גם ממגזר התיירות, גם מהחקלאות, וגם יש כאלה שמשמשים לפנאי, אבל בסופו של דבר, השוק הזה הוא שוק בסך הכול של 780 טרקטורונים ורכבי שטח בשנה, שזו כמות מאוד מאוד קטנה של כלים.
בועז טופורובסקי: כמה הרוגים בשנה?
<קריאה: הייתה תאונה עם הילד בבר מצווה.
<קריאה: מה אפס?
<משה ברזל: זה לא באתרי השכרות, זה פנאי.
בועז טופורובסקי: טרקטורון זה טרקטורון.
<משה ברזל: כשאני מוציא טרקטורון אני שם מדריכים.
<קריאה: כמה הרוגים יש ברכב?
בועז טופורובסקי: יחסית לכמות, תראה כמה הרוגים יש.
<קריאה: זה בטל בשישים.
<טל דרורי: סליחה, אני מתנצלת, אבל רק לדייק.
ניסן סלומינסקי: סיים את דבריך, קצר.
<רם עוזיאל: אני רק אומר שמדובר בשוק של 780 כלים בשנה, שפעילים בו כעשרה יבואנים וכ-60 מפיצים שעובדים, ועוד עשרות אתרים לתיירות וחקלאים שעושים שימוש בכלי.
<רם עוזיאל: התרומה שהמדינה חושבת שהיא תעלה דרך גביית המסים תהיה שלילית משום שגם ככה הטילו עלינו ביטוח חובה שעלה בשנים האחרונות פי-שניים, ונתנו לנו פה את המסים שעלו לפני מספר שנים ב-30%, ועכשיו רוצים להעלות ל-50%.
<רם עוזיאל: זה פשוט בלתי אפשרי, אנחנו מוצאים את עצמנו הולכים ומצטמצמים, וכתוצאה מזה עסקים שעובדים אתנו מצטמצמים, ונגרמים פה נזקים מאוד כבדים.
<רם עוזיאל: החשבון שעשיתי על נושא חישוב המס, בהערכה שהשוק הזה ירד ב-40% נוספים, המדינה תקבל לכיסה מסי קנייה, מכס ומע"מ כשלושה מיליון שקלים פחות, ויש חשבון מדויק איך זה נעשה.
ניסן סלומינסקי: ערן, כאן העלו כמה דברים – גם בנושא של טרקטורונים וגם בנושא של מטוסים.
ניסן סלומינסקי: מה שאני רוצה להבין, האם אתם יודעים להבחין, כי אם מטוסים זה כולל את הכול, וטרקטורונים כולל את הכול, אז יש לנו בעיה.
ניסן סלומינסקי: שאלה אם אתם יודעים להבחין בין סוגי המטוסים, כפי שהוא הסביר – שזה עושה שכל – בין מישהו שיש לו מטוס פרטי להנאתו, ובכבוד שיהיה לו, אבל מי שמסוגל לקנות מטוס אז יכול לספוג עוד קצת מיסוי, לבין כשמדובר על צרכים אחרים לגמרי.
ניסן סלומינסקי: אותו דבר בטרקטורונים, בין החקלאים – כשמדובר על חקלאים – לבין מי שקונה לו טרקטורון.
ניסן סלומינסקי: שאלה אם אתם יודעים לעשות את ההבחנה ביניהם.
<ערן יעקב: אל"ף, כן, אבל לגבי מטוסים, כשאני קורא פה את ההגדרה, יכול להיות שבאמת יש מקום אולי להבחין קצת יותר או קצת לשפר אותה, למרות שיש מקומות אחרים בתעריף המכס שלדעתי נותנים מענה לדבר הזה, אבל אני מוכן כן שננסה לבחון את ההגדרה.
<ערן יעקב: שוב, יכול להיות, באמת אני לא בטוח שהתכוונו מטוס שמפזר עננים או יודיד הכסף, בהנחה שהוא עושה את זה ב-90% מעיסוקו.
ניסן סלומינסקי: ומה לגבי טרקטורונים?
<גד רגב: מטוס ייעודי.
<ערן יעקב: אני אומר, ככל שהוא מטוס ייעודי, אני מבין את הטענה ואני חושב שצריך לתת לה מענה.
יעקב ליצמן: גם טרקטורון ייעודי.
<ערן יעקב: לגבי טרקטורונים, אני אומר – הכלים האלה הם כלים דואליים, כשבחלקם הגדול הטרקטורונים ורכבי שטח, נכון, הם משמשים חלק מעולם התיירות, הם משמשים חלק גדול מעולם הפנאי.
<ערן יעקב: עולם החקלאות, ככל שמדובר בטרקטורון שהוא טרקטורון משא, לא נגענו בו.
<רם עוזיאל: גם טרקטורון רגיל משמש לצורכי חקלאות.
<ערן יעקב: לחקלאי יש אלטרנטיבה לגמרי.
<ערן יעקב: קיימת לו אלטרנטיבה, כך שהוא לא זקוק לטרקטורון עם הכידון הזה.
<ערן יעקב: הוא יכול לקנות רכב משא.
<קריאה: זה לא אלטרנטיבה.
<ערן יעקב: אגב, הוא גם עולה יותר זול.
<קריאה: הוא עולה חצי.
<ערן יעקב: הנה, הוא גם עולה יותר זול.
<קריאה: לא, יש כאלה ויש כאלה.
<טל דרורי: אתה מחליט לציבור מה לקנות.
<ערן יעקב: אני לא מחליט לציבור מה לקנות אבל אני חושב שככל שהרכב, יש לו מאפיינים משמעותיים לחקלאות, כך לא נגענו בו.
<טל דרורי: זה לא נכון.
<טל דרורי: זה מטעה.
<ערן יעקב: ככל שמדובר בטרקטורון שמאפייניו הם מאפיינים כאלה שיכולים לשמש בעיקר להנאה, כולל תיירות - -
<טל דרורי: אבל אתה מטעה.
<ערן יעקב: - - אז מצאנו לנכון להעלות את שיעור המס.
ניסן סלומינסקי: בצו פה אין לנו את ההבחנות האלה.
ניסן סלומינסקי: איך אנחנו עושים אותן?
<ערן יעקב: ההבחנות קיימות.
<קריאה: הן לא קיימות.
<ערן יעקב: לגבי טרקטורון משא – לא שינינו.
<ערן יעקב: יש הבחנה, הוא לא משלם.
ניסן סלומינסקי: מעבר למשא.
<ערן יעקב: לא חל עליו.
<רם עוזיאל: זה נקרא טרקטור משא.
<טל דרורי: טרקטור משא, יש פה הטעיה.
ניסן סלומינסקי: רבותי, אם נמשיך לדבר אני אעצור את הדיון.
<ערן יעקב: אותו ריינג'ר משא, שהוא נראה מאוד דומה לאחרים, לא חל עליו שום שינוי.
ניסן סלומינסקי: ערן, מה שאני מבקש לגבי החלק הזה של הצו, שאתה תשב אחר כך – כי חבל על הזמן – תשב גם עם אנשי המטוס, מה שנקרא, וגם עם אנשי הטרקטורון, ותנסו לגבש ולהביא לנו קו יותר ברור בנושא.
<ערן יעקב: משהו שאני יודע להגיד לך כבר.
<ערן יעקב: לגבי הטרקטורונים אני לא יודע לייצר.
יעקב ליצמן: לא ניסית.
<ערן יעקב: אני יכול לכתוב: התעריף המיועד לחקלאות.
<ערן יעקב: לא יודע לטפל בזה.
ניסן סלומינסקי: ערן, אני יודע שאתה לא יודע, לכן אני לא מבקש שתעשה את זה עכשיו.
ניסן סלומינסקי: יכול להיות שאחרי שתשב איתם ותעשו את הניתוח, כן תדע להביא, כי אנחנו לפחות בחוש מרגישים שיש הבדל גדול בין שימוש כזה לשימוש כזה.
ניסן סלומינסקי: שימוש אחד הוא רצוי והוא טוב, והשימוש השני זה מותרות, שאפשר לגביהם כן להעלות, אז אנחנו כן רוצים את הקו הזה שמבדיל.
ניסן סלומינסקי: תשב איתם, לא אכפת לי שתחזרו – אני לא יודע אם נספיק עוד היום – אם לא, אז מחר.
ניסן סלומינסקי: יכול להיות שכן תספיקו עוד היום.
ניסן סלומינסקי: תעשו את זה היום ותחזרו אלינו לגבי שני הנושאים של טרקטורונים ומטוסים.
יעקב ליצמן: יכול להיות שעד שאנחנו נדון בנושא הבא, הם יכולים לצאת ולחזור.
ניסן סלומינסקי: לא, אבל אנחנו צריכים אותו אולי גם לדברים הבאים.
ניסן סלומינסקי: יש לנו עוד סעיף – גם את האלכסון, ויש לנו עוד סעיף.
<טמיר כהן: רשויות מקומיות.
יעקב ליצמן: יש את הארנונה.
ניסן סלומינסקי: לכן אמרתי שהם יצאו, ישבו ויחזרו אלינו.
<נטליה מירוניצ'ב: אני מבקשת לחדד.
<נטליה מירוניצ'ב: לגבי המטוסים, רוב השימושים שהוזכרו כאן, כגון: צ'רטרים, הורדת עננים וכדומה, רוב השימושים נכנסים להגדרה של הסעיפים הפטורים.
<נטליה מירוניצ'ב: צ'רטרים, חד-משמעית לא ימוסה.
<נטליה מירוניצ'ב: הבעיה קיימת רק במטוסים שהם מבחינת המבנה זהים למטוס מנהלים, ורק הייעוד שישמשו יכול להיות דואלי.
<נטליה מירוניצ'ב: רק שם קיימת בעיה, ואני בספק אם ניתן לפתור את כל הבעיות, כנראה שזה לא יקרה.
ניסן סלומינסקי: תיכף נראה את זה.
ניסן סלומינסקי: בואו נמשיך לצו הבא.
<נטליה מירוניצ'ב: לגבי הטרקטורונים, הטרקטורים – צריך לזכור שקיימות עלויות חיצוניות ושימושים; גם אם אומרים שזה תיירות, זה עדיין נוסע בטבע, עושה את הנזקים שלו, עושה זיהום, עושה רעש, פוגע בדברים אחרים.
יעקב ליצמן: מטוס לא עושה רעש?
<קריאה: וג'יפ לא עושה זיהום?
ניסן סלומינסקי: זה שתוסיפו זה לא יעזור, זה רק יקלקל.
<נטליה מירוניצ'ב: ג'יפים עושה הרבה יותר.
<נטליה מירוניצ'ב: ואם יצטמצם היקף התיירות הזאת, אולי תיירות רגלית תגדל.
<ערן יעקב: מה שאני יכול להגיד, שאנחנו גם לא מבדילים בין ג'יפים לטרקטורים.
ניסן סלומינסקי: מה ההמשך?
ניסן סלומינסקי: ערן, אני רוצה רק לדעת אם צריכים אותך בהמשך או לא.
<נטליה מירוניצ'ב: יש פה עניין של פרוות, כלומר פרטי לבוש מפרוות.
<שלומית ארליך: לפני שאנחנו מגיעים לפרוות, יש לנו גם בתחום הזה את היאכטות ואת אופנועי הים.
<שלומית ארליך: יאכטות – אתם מבקשים להטיל 15%, ואופנועי ים – 20%.
<שלומית ארליך: וג'קוזי?
ניסן סלומינסקי: אחרי פרוות, מה יש?
ניסן סלומינסקי: אני רוצה רק לדעת לגבי ערן.
<נטליה מירוניצ'ב: יש את הטקסטיל, אנחנו מבקשים להסדיר שם, בעצם לעשות הקבלה בייבוא אישי לייבוא מסחרי, שכבר תוקן.
<נטליה מירוניצ'ב: לגבי פרטי לבוש, טקסטיל.
<נטליה מירוניצ'ב: ובייבוא סדיר זה ממוסה.
ניסן סלומינסקי: ערן, אני מבין שזאת לא המומחיות שלך.
ניסן סלומינסקי: אתה רוצה להישאר גם לסוף או שאתה רוצה לצאת איתם כדי שתספיקו לגבש משהו?
יעקב ליצמן: אתה מדבר גם על הפרוות?
ניסן סלומינסקי: אז בוא נגמור מהר את זה, ואז תצא יחד איתם.
<ערן יעקב: לגבי פרוות, הייתה טענה לגבי כובעים – אנחנו לא שם.
<ערן יעקב: מדובר רק על פרטי לבוש.
יעקב ליצמן: שטריימל זה לא לבוש?
<נטליה מירוניצ'ב: כאן זה לא חל.
<ערן יעקב: שטריימל עם פרווה?
יעקב ליצמן: שטריימל על הראש.
<ערן יעקב: אמרתי לך שלא.
<ערן יעקב: כובעים זה לא פה, זה רק פרטי לבוש.
ניסן סלומינסקי: על הכובעים של הפרווה נפלה קואליציה כמעט.
יעקב ליצמן: כמעט, אבל חבל שלא.
יעקב ליצמן: האם אתה כותב את זה?
<ערן יעקב: לא צריך, זה פרט מכס שזה לא חל עליו.
יעקב ליצמן: מחר יבוא מישהו, עברנו את זה כבר.
<ערן יעקב: אז הוא ייתקל בך, אל תדאג.
יעקב ליצמן: אם אני אתקן, אני אתקן את הכול.
יעקב ליצמן: יש הרבה מה לתקן כאן.
ניסן סלומינסקי: הוא כתב שזה פרט מכס אחר.
<ערן יעקב: אופנועי ים – דיברנו.
<ערן יעקב: ג'קוזי – דיברנו.
<ערן יעקב: אמרנו: 19.2% - -
<קריאה: על אופנועי ים לא דיברנו.
<ערן יעקב: - - מרוכז, שזה מס קנייה ותמ"א על ג'קוזי, שזה גם מאפיין של אוכלוסייה מאוד - - -
<שלומית ארליך: למה הוספתם את התמ"א?
<שלומית ארליך: בגלל הייצור המקומי?
<ערן יעקב: המס הכולל הוא 19.2%, המס המרוכז, שזה תמ"א פלוס - - - לגבי ריהוט עתיק, גם פה יש סממנים של יוקרה, זה גם 20%.
ניסן סלומינסקי: כל ה"אלטע זאכן" שלי.
<קריאה: עתיק זה עתיק, לא "אלטע זאכן".
יעקב ליצמן: תביא לוועדת הכספים דוגמה של כל דבר שאתה רוצה להעביר.
יעקב ליצמן: בוא נראה על מה אתה מדבר.
<אורי אונגר: סליחה, הנקודה של אופנועי ים, לא שמנו עליה את הדגש עדיין.
<ערן יעקב: לגבי אופנועי ים אמרנו – שיעור של 20% מס קנייה לאופנועי ים.
ניסן סלומינסקי: מה רצית להגיד לגבי אופנועי הים?
<אורי אונגר: אורי אונגר, אני ממושב בוסתן הגליל, דור רביעי לחקלאים.
<אורי אונגר: לגבי הנושא של הטרקטורונים, הוא מטעה אתכם לחלוטין, אבל לא נפתח את הנושא הזה.
ניסן סלומינסקי: אל תפתח כרגע.
ניסן סלומינסקי: אופנועי ים.
<אורי אונגר: לגבי אופנועי ים, זאת פגיעה חזקה מאוד גם ככה.
<אורי אונגר: השוק לא במצב הכי טוב, ואתם פשוט הורגים לנו את הענף הזה.
<אורי אונגר: הענף בירידה של 50% מספר שנים אחורה, וכרגע, עם העלאת המס הזה, מדובר על להרוג לנו את הענף הזה לגמרי.
<אורי אונגר: אין שום הצדקה וסיבה לזה, בטח לא בתחום שהוא יחסית מינורי וקטן, ובסופו של דבר המדינה תפסיד מזה.
<אורי אונגר: נמכרים קרוב ל-150 פריטים בשנה באופנועי ים, אתם תורידו את זה עכשיו עם המכה הזאת בחצי, בסופו של דבר המדינה תפסיד מזה, וזה חבל.
<אורי אונגר: זה להיטפל לענף יחסית קטן.
ניסן סלומינסקי: ערן, שמעת את ההערה?
<ערן יעקב: כן, אבל זה עובד לשני הכיוונים.
<ערן יעקב: ככל שזה קטן, כך גם האוכלוסייה נפגעת, מן הסתם, וגם לאופנועי ים יש סממן בסופו של דבר של סוג הנאה של אוכלוסייה מסוימת.
<אורי אונגר: זה לא נכון.
<אורי אונגר: זה לא נכון כי גופי ההצלה עובדים עם זה גם.
ניסן סלומינסקי: לא לענות לו ככה.
<ערן יעקב: בוא לא נדאג לגופי ההצלה, יש להם בסוף חלק גדול מהממשלה - -
<אורי אונגר: יש בזה תיירות.
<ערן יעקב: - - אז כל מה שקשור, יידעו להסתדר.
<ערן יעקב: אנחנו חושבים שיש מקום להעלות את זה, ואני חושב שהדבר די ברור, אפילו הייתי אומר, מדבר בעד עצמו.
<אורי אונגר: זו פגיעה בתיירות ופגיעה בעסקים שנותנים את השירות הזה.
סתיו שפיר: איך נבחרו המוצרים?
סתיו שפיר: איך נקבעה המסגרת?
<ערן יעקב: אנחנו ניסינו לאפיין מוצרים, כמו שאת רואה פה.
<ערן יעקב: נגיד, למה פלזמה 51L?
<ערן יעקב: זה מאפיין סוג מסוים של יוקרה, מסמל אוכלוסייה מסוימת שעושה שימוש בזה, היינו צריכים לבחור משהו בסוף, וזה היה התהליך.
<ערן יעקב: עברנו בסוג המוצרים, כאלה שבכלל אפשר להטיל עליהם מס, שאפשר לאפיין אותם כי יש דברים שקשה לאפיין אותם – אתה רוצה נניח להטיל עליהם מס, אבל יש קושי לאפיין אותם, יש קושי לאפיין רק מה שמאפיין את אותו מוצר יוקרה.
<אורי אונגר: בתחום שלנו זה פשוט להקריב קורבן.
<ערן יעקב: אני לא יכול להגיד פלאפון נניח - - -
ניסן סלומינסקי: זה לא דו-שיח.
<ערן יעקב: יש היום פלאפונים עם יהלומים – אם הייתי יודע לאפיין את זה, הייתי מוציא אותו נניח.
ניסן סלומינסקי: שמענו את הדעות.
ניסן סלומינסקי: האם יש עוד דברים ברשימה?
ניסן סלומינסקי: ערן, מה שאני מבקש, תצא יחד איתם.
ניסן סלומינסקי: אני רוצה הגדרות לגבי הנושא של המטוסים ולגבי הטרקטורונים.
<גד רגב: אני יכול לבקש משהו?
ניסן סלומינסקי: תשבו איתם, תחזרו עוד חצי שעה, תגיד שאין, ואז נצטרך להחליט אם כן או לא.
ניסן סלומינסקי: תשבו ביניכם, אנחנו נמשיך הלאה בסדר-היום, ואחר כך נצביע על הצו – נאשר אותו, לא נאשר אותו.
ניסן סלומינסקי: רבותי, איפה איש המטוסים?
ניסן סלומינסקי: אנחנו חוזרים לנושא, לסעיף 2.
ניסן סלומינסקי: התקיים דיון ארוך וממצה, שלחנו אתכם להתייעצות לנסות לגבש.
ניסן סלומינסקי: ערן, דיווח האם הגעתם לאיזושהי מסקנה, הבחנה?
קארין אלהרר: שאלת הבהרה לפני, יכול להיות שאני לא מספיק מבינה.
קארין אלהרר: ברגע שהמס הזה עולה, נניח שאני היום עסק ואני צריכה לרכוש צי של טרקטורונים כדי לתפעל את העסק שלי, אין שום הבנה שהמוצר הזה עולה לי בסופו של דבר יותר, ובעצם זה מפחית לי את שיעור המס הסופי?
ניסן סלומינסקי: את ההחזר.
<ערן יעקב: זה בא לידי ביטוי בפחת כי זה מס קנייה.
קארין אלהרר: בפחת, בסדר.
קארין אלהרר: זה לא שפתאום אני משלמת הרבה הרבה יותר ממה ששילמתי קודם.
קארין אלהרר: יש הבדל בין מישהו שיש לו עסק וצריך את המוצר הזה לבין אדם פרטי.
<ערן יעקב: בעולם הכלכלה יש שני מצבים.
<ערן יעקב: גם כל המס הזה שעולה, הוא לא יתגלגל רובו על הצרכן כי בסוף, חלק כזה או אחר, בהתאם לגמישויות, יספוג גם היבואן, זה העולם הכלכלי.
<ערן יעקב: לא כל העלאה תבוא לצרכן.
<ערן יעקב: זה אחד.
<ערן יעקב: דבר שני, ונמצאים פה נציגי היבואנים, אם יש להם משהו אחר להגיד שיגידו, אני אשמח לשמוע, ואני מניח שהלקוחות שלהם בסוף, ככל שהם ילחצו, הם יתאימו את עצמם.
ניסן סלומינסקי: לא זה, מה שהיא שאלה - - -
<ערן יעקב: בסוף בפחת, אמרתי, ככל שהמחיר עולה - - -
בועז טופורובסקי: כן, אבל עדיין יצטרכו מימון יותר גבוה כדי לרכוש.
<ערן יעקב: כן, מן הסתם.
<ערן יעקב: יש שיווי משקל אחר במחיר.
ניסן סלומינסקי: אנחנו בדיון הרגשנו שצריכים לשים איזשהו קו גם לגבי מטוסים – אלא אם כן זה מופיע בצו עצמו – וגם לגבי הטרקטורונים.
ניסן סלומינסקי: בואו תגידו לנו, אחרי שהתייעצתם ודיברתם, מה יש לנו.
<ערן יעקב: אל"ף, לא הגענו לאיזשהן הסכמות, אבל מה שאמרתי לגבי הטרקטורונים, אמרתי שאת הצו נשאיר כמו שהוא.
<ערן יעקב: היות שמשרד התחבורה אמור להביא תקנות בקרוב, שהוא עובד עליהן כבר מזה זמן רב, הוא מדבר על סביב חודש, אז פחות או יותר.
ניסן סלומינסקי: מה יהיה בתקנות האלה?
<ערן יעקב: בתקנות האלה הוא אמור – הוא אמור, בסוף זה משרד התחבורה – לייצר הגדרות לכלים, לכלי שטח, לכלי חקלאי.
<ערן יעקב: אמור לייצר כל מיני הגדרות, שבבסיסן, ככל שהן יאפשרו הבחנה, ונראה שיש אפשרות להבחין בין הייעודים השונים - -
ניסן סלומינסקי: רגע, רב יעקב, אני תיכף אשאל.
יעקב ליצמן: נדחה את האישור עד אז.
<ערן יעקב: - - שנדע להבחין בין הייעודים השונים, שכרגע אין לנו דרך לאבחן - -
יעקב ליצמן: אז נחכה.
<ערן יעקב: - - אז יכול ונביא צו שיעשה תיקון.
<ערן יעקב: לגבי המטוסים, משיחה ומבירור שעשינו, התברר שלגבי חלק גדול ממה שהועלה פה אין בעיה.
<ערן יעקב: לדוגמה, מה שנאמר לגבי חברת חשמל, עושים את זה באמצעות מסוקים.
<ערן יעקב: מסוקים הם לא בצו, לא קרה להם כלום, ועוד דברים אחרים.
<ערן יעקב: לגבי יודיד הכסף שעלה, אין בעיה, ובחקלאות, כלומר גם שם אין בעיה.
<ערן יעקב: מה שאני מבין, מה שנשאר - - -
ניסן סלומינסקי: חברת חשמל שמשתמשת.
<ערן יעקב: אין בעיה.
<ערן יעקב: זה במסוקים.
ניסן סלומינסקי: לא רק מסוקים.
<ערן יעקב: הוא אמר, אני לא יודע, קטונתי.
<ערן יעקב: לכן הוא שאל לגבי מסוקים, אמרתי – מסוקים לא בצו.
ניסן סלומינסקי: ריסוס שדות, כל הדברים האלה.
<ערן יעקב: הם מוחרגים.
<טמיר כהן: זה חקלאות.
<ערן יעקב: חקלאות מוחרג, כולל העניין של גשם.
ניסן סלומינסקי: זאת אומרת, על דעתו – הוא פשוט לא נמצא פה.
<ערן יעקב: עדיין, יש לו בעיה עם כמה דברים.
ניסן סלומינסקי: לדוגמה, רק שנבין.
<ברוניסלבה חירמן: סליחה, אני ממשרד התחבורה, אני יכולה לייצג.
ניסן סלומינסקי: את ממשרד התחבורה, אני אתן לך תיכף לדבר.
ניסן סלומינסקי: לא ידעתי.
<ערן יעקב: דברים שעדיין נשארו, מה שהוא טוען זה לגבי מטוס ניסוי, התעשייה האווירית – כרגע יחול עליו.
<ערן יעקב: זה כמו כל מטוס, כך אנחנו רואים את זה כרגע, זה אותו מטוס ניסוי.
<ערן יעקב: יחד עם זאת, אמרנו – ככל שנמצא שיש מקרה קצה כזה ואחר, נחריג אותם בעתיד.
<ערן יעקב: כרגע אנחנו לא מזהים איזושהי בעיה.
<ערן יעקב: דבר נוסף, הוא אמר שיכול להיות שמדובר במטוסי הדרכה – אותם בתי-ספר להדרכה של טיסה פרטית שעושים במטוסים פרטיים.
<ערן יעקב: הוא אמר, לגביהם תחריגו.
<ערן יעקב: אני לא יודע להחריג, למה אני צריך להחריג מטוסי הדרכה שבאים לרכוש רישיון טיס - -
<נטליה מירוניצ'ב: זה אותו שימוש.
<ערן יעקב: - - כשבסוף המטוסים משמשים לתרבות הנאה?
<ערן יעקב: על זה אני לא מסכים אתו.
ניסן סלומינסקי: משרד התחבורה, בבקשה.
<ברוניסלבה חירמן: שמי ברוני חירמן, אני מאגף תכנון כלכלי של משרד התחבורה.
<ברוניסלבה חירמן: אנחנו לא מרגישים שאנחנו הגענו להסכמות מלאות בעניין הגדרות של סוגי כלים שצריכים להיות מוחרגים מהתקנה.
<ברוניסלבה חירמן: הדרכה, לא מדובר רק בפנאי.
ניסן סלומינסקי: סליחה, שנבין.
ניסן סלומינסקי: לא הגעתם להסכמות מתי?
<ברוניסלבה חירמן: עכשיו.
ניסן סלומינסקי: הצו עצמו מקובל עליכם?
<ברוניסלבה חירמן: הרעיון למסות מטוסים פרטיים היה מקובל.
ניסן סלומינסקי: כל המטוסים הפרטיים?
ניסן סלומינסקי: כולל אלה שמפזרים את יודיד הכסף או דברים כאלה?
<ברוניסלבה חירמן: לא, רגע.
<ברוניסלבה חירמן: מטוסים פרטיים, מה שאנחנו חשבנו זה שצריך להחריג את כל המטוסים שמקבלים רישיונות הפעלה מסחריים, צריך להחריג אותם.
ניסן סלומינסקי: ורשות המסים לא הכניסה את זה.
<ברוניסלבה חירמן: רשות המסים לא הולכת בדרך הזאת, היא הולכת דרך ההגדרות שלהם של צו המכס.
<ערן יעקב: שמה שמוחרג זה מטען והסעת נוסעים, כל מה שקשור.
<ברוניסלבה חירמן: מה שאנחנו אומרים זה ששרי אריסון לא טסה במטוס שיש לו רישיון הפעלה מסחרית.
<נטליה מירוניצ'ב: אבל אם נמסה - - -
יעקב ליצמן: מי זה שרי אריסון?
<ברוניסלבה חירמן: זאת שיש לה טלוויזיה של יותר מ-50 אינטש.
ניסן סלומינסקי: רבותי, מה שאני מבקש – ערן, בדרך כלל לא מקובל כך שהמשרד מגיע ולא מתואם אתכם.
ניסן סלומינסקי: יכול להיות שיש חילוקי דעות לפני, אבל בסוף צריך להיות איזה תיאום.
<ברוניסלבה חירמן: תיאום היה, רק הוא לא בא לידי ביטוי.
ניסן סלומינסקי: זה נקרא שאין תיאום.
ניסן סלומינסקי: לכן, מה שאני מציע – מה שביקשתי ממך לעשות עם הג'נטלמנים, עשיתם או לא, אני מבין שעם משרד התחבורה גם כן אין בדיוק תיאום על הקו.
ניסן סלומינסקי: לגבי טרקטורונים, איפה אתם נמצאים?
<ברוניסלבה חירמן: לגבי טרקטורונים, אני למדתי את הנושא פה בדיון, אני חייבת להגיד.
<ברוניסלבה חירמן: אני מתנצלת.
ניסן סלומינסקי: אבל את יודעת מה הקו?
<ברוניסלבה חירמן: מהיועצת המשפטית שלנו אני למדתי שהתקנות האלה כרגע במשא-ומתן עם משרד המשפטים האם יצטרכו אישור של ועדת הכלכלה.
<ברוניסלבה חירמן: במידה ולא יהיה צורך באישור של ועדת הכלכלה ניתן יהיה לסיים תוך חודש, אבל זה כרגע במגרש של משרד המשפטים להגיד האם התקנות האלה מחייבות אישור של ועדת הכלכלה.
<נטליה מירוניצ'ב: כבוד היושב-ראש, לגבי המטוסים, באמת הצו הזה מכסה את רוב רובם של התחומים, ואלה שלא מכוסים, אנחנו יכולים להגיע לפתרון או דרך פטור מותנה, דרך צו הפטורים, או חלק מהדברים שאנחנו חושבים וסגורים על זה שצריכים להיות ממוסים.
יעקב ליצמן: אבל לא קיימתם אפילו תיאום.
<אורי אונגר: אנחנו מעוניינים לקבל את רשות הדיבור.
יעקב ליצמן: אין תיאום בין משרדי ממשלה, עם כל הכבוד.
ניסן סלומינסקי: נטליה, אתם מוכנים שתהיה בצו הגדרה – שהיא אמרה שהיא הגדרה פשוטה מאוד – כל מה שזקוק לרישיון - - -
<ברוניסלבה חירמן: רישיון הפעלה מסחרית.
ניסן סלומינסקי: חל עליו הצו.
<ברוניסלבה חירמן: הפוך.
ניסן סלומינסקי: הפוך, סליחה.
ניסן סלומינסקי: מה שזקוק לרישיון הפעלה, יהיה מחוץ לצו, ורק מה שלא זקוק, אתם מסכימים לזה?
<ערן יעקב: אנחנו סיכמנו שב-2:00 נקיים עוד שיחה כי הוא לא ידע את הפרטים.
<ערן יעקב: הוא אמר שצריך לדבר עם היועץ המשפטי שלו, הוא לא ממש ידע.
ניסן סלומינסקי: אם כך, אני מציע שני דברים.
<ברוניסלבה חירמן: אנחנו מבקשים פרק זמן.
ניסן סלומינסקי: אני אוציא את הנושא של המטוסים כדי שתגמרו; אני אוציא את הנושא של טרקטורונים כרגע כי אם אנחנו אומרים שתוך חודש יהיו ההגדרות של משרד התחבורה בעניין, ואז נוכל לפעול לפיהן, מאחר שאני מכיר את רשות המסים – עד שאתם תעדכנו את כל המחשבים שלכם לשנות את המיסוי ולהוסיף, וחשבונות, ייקח חודש, ופה יש לנו דברים אחרים.
ניסן סלומינסקי: מה שאני מציע, שעל שני הדברים האלה נקיים דיון בעוד חודש או מתי שזה יגיע.
<נטליה מירוניצ'ב: זה יוצא מתוקף, זה פוקע.
ניסן סלומינסקי: חבר'ה, אני יודע.
ניסן סלומינסקי: אז כיום לא נדון בזה.
<שלומית ארליך: צריך להבין איך עובדים צווי תעריף המכס.
<שלומית ארליך: הצווים בעצם כבר נכנסו לתוקף, הם מובאים בתוך תקופה של חודשיים לפי החוק לאישור הוועדה.
<קריאה: זה כבר עובד חודשיים.
<שלומית ארליך: זה עובד חודשיים, אבל אין שום בעיה להוציא את הפרקים האלה.
ניסן סלומינסקי: זה מה שאני אומר, אני רוצה להוציא אותם.
<שלומית ארליך: המשמעות תהיה שלא יחול על זה המס הגבוה, זה יחזור להיות במס כמו שהיה לפני - - -
ניסן סלומינסקי: אז אמרתי, על שני הנושאים האלה של מטוסים וטרקטורונים - - -
<שלומית ארליך: יצטרכו לפרסם צווים חדשים.
<ערן יעקב: כבוד היושב-ראש, הצו הזה כבר עובד ככה חודשיים.
יעקב ליצמן: אז מה.
<ערן יעקב: אני מציע דווקא ההיפך.
<ערן יעקב: להשאיר את הצו ולאשר אותו כמו שהוא.
<ערן יעקב: להשאיר אותו כמו שהוא – גם בטרקטורונים – ואז, ככל שנעשה שינוי, נבוא עם צו חדש.
<ערן יעקב: אם נמצא שצריך להחריג, כי כרגע אמרתי – חלק גדול מהדברים לא צריך, אין בעיה.
ניסן סלומינסקי: ערן, בהיכרות - - -
<ערן יעקב: תבין את המשמעות.
<ערן יעקב: המשמעות היא שאתה אומר שמחר, מי שמביא מטוס פרטי, הוא חוזר למס אפס.
<ערן יעקב: זאת המשמעות של זה.
ניסן סלומינסקי: למס שהיה עד היום.
<ערן יעקב: אפס.
<ערן יעקב: הצו עכשיו, כרגע, הוא ב-20% - - -
ניסן סלומינסקי: כמה הוא היה עד עכשיו?
<ערן יעקב: לא, בצו הנוכחי לא היה אפס.
ניסן סלומינסקי: לפני הצו.
ניסן סלומינסקי: לפני שהצו נכנס לתוקף.
<ערן יעקב: היה אפס.
<קריאה: על טרקטורונים, 30%.
<טל דרורי: היה 30%.
ניסן סלומינסקי: מה שאני מבקש – אני יודע, זה מה שאני מתכוון.
ניסן סלומינסקי: מאחר שאני מניסיון יודע שברשות המסים יש עומס עצום, והשכחה אצלכם היא רבה - -
<קריאה: גם בתחבורה.
ניסן סלומינסקי: - - אני יותר סומך על כך שאם הצו לא יהיה, בטוח שתבואו אלי, מאשר אם הצו יהיה ויצטרכו לשנות אותו, אז נשאיר את זה ככה עוד חודש, לא קרה כלום.
בועז טופורובסקי: ניסן, אני לא מסכים.
<ערן יעקב: אני לא מבין מה אתה אומר.
<ערן יעקב: אתה בעצם אומר שמחר בבוקר, אותה שרי אריסון או מי שלא יהיה, יש לו עכשיו חודש; המשמעות של מה שאתה אומר עכשיו, ועדת הכספים בעצם אומרת שמחר בבוקר, כשאני מייבא מטוס פרטי, אני מביא אותו באפס מס.
ניסן סלומינסקי: אלא אם כן - - -
<ערן יעקב: אין אלא אם כן.
<ערן יעקב: אתה פותח להם חלון.
יעקב ליצמן: אני חייב להגיד לך, אני לא מקבל.
יעקב ליצמן: אתה לא יכול לבוא לוועדת כספים כשאתה לא מוכן, לא עשית שום תיאום עם אף אחד, ואתה בא לוועדת כספים וזורק את זה עלינו.
<ערן יעקב: לא זורק על אף אחד.
יעקב ליצמן: עם כל הכבוד, אל תטיל בוץ עלינו.
יעקב ליצמן: לא עשית שיעורי בית, לא עשית תיאום עם - - -
<ערן יעקב: תן לי לתקן אותך.
<ערן יעקב: עשינו שיעורי בית, דיברנו עם כל הגורמים.
יעקב ליצמן: אני שמעתי - - -
<ערן יעקב: רגע, רגע - - -
<ברוניסלבה חירמן: הם לא באו לידי ביטוי - - -
<ערן יעקב: דיברנו, ניהלנו, היו חילופי מיילים כל הזמן.
<ערן יעקב: על חלק מהדברים הסכמנו, לא על הכול הסכמנו.
יעקב ליצמן: היא אומרת שלא מיציתם.
<ערן יעקב: אבל אני אומר לך שכן.
<ערן יעקב: אבל היא לא הקנדידט.
<ערן יעקב: הקנדידט זה מינהל התעופה, ודיברנו עם מינהל התעופה.
<ברוניסלבה חירמן: ערן, מינהל תעופה זה זרוע ארוכה של משרד התחבורה.
יעקב ליצמן: עם כל הכבוד, משרד התחבורה זה מינהל התעופה.
<ערן יעקב: אבל דיברנו אתם לאורך כל הדרך, זה עוד לפני חצי שנה, לא מהיום.
<ערן יעקב: ניהלנו אתם, היו דיונים על העניינים.
קארין אלהרר: הרב ליצמן, אי-אפשר ליצור מצב שדווקא על המטוסים לא יהיה מס.
יעקב ליצמן: אי-אפשר לעשות דברים לא ישרים - - -
קארין אלהרר: מה לא ישר?
ניסן סלומינסקי: רבותי, סליחה.
יעקב ליצמן: זה בעיה שלכם.
קארין אלהרר: בעיה של כולנו, המדינה היא של כולנו.
ניסן סלומינסקי: ערן, הצו הזה פוקע ביום רביעי.
ניסן סלומינסקי: מחר יש לנו יום עמוס לעייפה, אבל אם תבואו אלי עם סיכום עם משרד התחבורה ועם איזשהו קריטריון מנחה בנושא של הטרקטורונים, אז נאשר את זה מחר בלי דיון, כי קיימנו כבר את הדיון, בדקה נאשר את זה.
ניסן סלומינסקי: אם לא, נצטרך להחריג את זה לחודש.
ניסן סלומינסקי: יש לך עכשיו 24 שעות, תעבדו על זה.
<ערן יעקב: רגע, אני רוצה להגיד.
ניסן סלומינסקי: או שאני אעלה את זה להצבעה.
<ערן יעקב: אני רוצה להגיד לך כבר עכשיו – זו החלטה של הוועדה.
<ערן יעקב: לגבי הטרקטורונים אני לא יודע לייצר לפי ייעוד חקלאי או לא חקלאי, אני אומר את זה עכשיו.
<ערן יעקב: אני לא רוצה להכשיל, לא אתכם ולא אותי ולא אותם.
<קריאה: אנחנו נתנו פתרון.
<קריאה: להחריג את זה לחודש.
ניסן סלומינסקי: רבותי, שמענו אתכם, זה לא יעזור עכשיו.
<ערן יעקב: הצו הזה, גם כשהוא הובא וגם כשנעשה, ידע בדיוק לאן הוא הולך, כלומר, במובן הזה, הכול פתוח פה.
ניסן סלומינסקי: אני אגלה לך סוד.
ניסן סלומינסקי: מאחר שהבנתי מהם שכל הנושא של הטרקטורונים, מבחינת משרד התחבורה, הם כבר קבעו את הקריטריונים והכול, הם רק מחכים לאישור של משרד המשפטים האם ועדת הכלכלה צריכה לאשר, וכולי וכולי, אבל המתודה כבר קיימת.
ניסן סלומינסקי: תעיין בה.
ניסן סלומינסקי: הרי זה מה שאתה אומר לנו, שנחכה עד שוועדת כלכלה תאשר.
יעקב ליצמן: ניסן, הוא לא התכוון לזה.
ניסן סלומינסקי: יעקב, תן לי.
ניסן סלומינסקי: אני הולך בכיוון שלו.
ניסן סלומינסקי: במקום שנחכה עד שוועדת הכלכלה תאשר את זה, ואז תבואו אלינו, תעיין בזה לפני כן.
ניסן סלומינסקי: אני לא חייב שזה יהיה משהו שאישרו כבר, אבל תעיין בקריטריונים שלהם, צא מתוך הנחה נניח שמשרד התחבורה רוצה, והמשפטים.
ניסן סלומינסקי: קח את זה, תבוא אלינו מחר לפחות עם משהו שנראה שעשיתם איזושהי הבחנה – גם במטוסים, תגיעו איתם לסיכום – כשאתה אומר שבעיקרון זה בסדר, וגם בטרקטורונים, אתה מרגיש שיש הבדלים.
<ערן יעקב: לא, אני לא מרגיש.
<ערן יעקב: אז אני אומר לך, אני לא יודע לעשות הבחנה.
<ערן יעקב: אם הוועדה רוצה - - -
ניסן סלומינסקי: כאן כמעט כלולים כל - - -
<ערן יעקב: כלולים כל הטרקטורונים, שבחלקם הלא מבוטל אלה טרקטורונים שמשמשים לפנאי, חד-משמעית.
<אורי אונגר: לא נכון.
ניסן סלומינסקי: זה לא עוזר שום דבר שאתם מצטרפים עכשיו.
<ערן יעקב: גם כשמחר חקלאי נוסע בג'יפ כזה ואחר - - -
ניסן סלומינסקי: מה משרד התחבורה אמור להביא לנו?
ניסן סלומינסקי: אמרת שהוא אמור להביא קריטריונים.
<ערן יעקב: אמרתי, ככל שהתקנות של משרד התחבורה יעשו הבדלה - - -
ניסן סלומינסקי: מה הם יעשו?
<ערן יעקב: להבדיל בין כלים מסוימים - - -